पाएं अपने शहर की ताज़ा ख़बरें और फ्री ई-पेपरडाउनलोड करें
बंगाल चुनावों पर की गई पोस्ट के बाद ट्विटर ने कंगना का अकाउंट सस्पेंड कर दिया है। इसके बाद डिजाइनर आनंद भूषण और रिमझिम दादू की पोस्ट ने नया विवाद खड़ा कर दिया है। आनंद भूषण ने अपनी पोस्ट में लिखा कि कंगना के बयानों के बाद वो एक्ट्रेस के साथ अपने सभी संबंंध खत्म करते हैं। इस पर कंगना की बहन रंगोली ने तीखा बयान दिया है।
रंगोली बोलीं- सी यू इन द कोर्ट
रंगोली ने इंस्टाग्राम पोस्ट में लिखा- आनंद भूषण कंगना के नाम का फायदा उठाने की कोशिश कर रहे हैं। हम किसी भी तरह से उनसे नहीं जुड़े हैं और न ही हम उन्हें जानते हैं। कई सोशल मीडिया हैंडल भूषण के नाम और ब्रांड के साथ कंगना का नाम घसीट रहे हैं। कंगना किसी भी ब्रांड के एंडोर्समेंट के लिए करोड़ों रुपए चार्ज करती हैं। एडिटोरियल शूट ब्रांड एंडोर्समेंट नहीं होते हैं। हम इसमें कुछ नहीं चुनते। कपड़े भी नहीं चुने जाते हैं। मैग्जीन का एडिटर इसका चयन करता है।
ये छोटा डिजाइनर कंगना जैसी बड़ी एक्ट्रेस के नाम का इस्तेमाल अपने ब्रांड को प्रमोट करने के लिए कर रहे हैं। मैंने उनके खिलाफ केस करने का मन बना लिया है। उन्हें अदालत में साबित करना होगा कि हमने कब और कैसे उनके साथ एंडोर्समेंट किया है, जिसके आधार पर वो अब खुद को हमसे अलग करने की बात कह रहे हैं।
कंगना ने ममता बनर्जी के खिलाफ की थी टिप्पणी
बंगाल चुनावों में तृणमूल की बड़ी जीत और उसके बाद राज्य में शुरू हुई चुनावी हिंसा पर कंगना ने कई ट्वीट किए थे। इनमें से एक ट्वीट में उन्होंने बंगाल की मुख्यमंत्री ममता बनर्जी का नाम लिए बगैर उनकी तुलना ताड़का से की थी। उन्होंने लिखा था- वो रावण नहीं है, रावण तो महान राजा था। वो तो खून की प्यासी ताड़का है। जिन लोगों ने उसे वोट दिया है, उनके हाथ भी खून से रंगे हैं।
इस तरह के विवादित ट्वीट के बाद ट्विटर ने कंगना का अकाउंट सस्पेंड कर दिया था। ट्विटर के प्रवक्ता ने कहा था कि ट्विटर के नियमों के लगातार उल्ल्ंघन के चलते कंगना का अकाउंट सस्पेंड किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva bho_Deva hin_Deva hin_Deva zho_Hant eng_Latn